༄༅། །སྣ་ཚོགས་ཡུམ་གྱི་བུམ་ཆོག་བདུད་རྩིའི་བུམ་བཟང་
ཞེས་བྱ་བ་བཞུགས་སོ། །
ན་མོ་གུ་རུ་མཉྫུ་གྷོ་ཥཱ་ཡ། འདིར་སྣ་ཚོགས་ཡུམ་གྱི་བུམ་པ་བསྒྲུབ་ཚུལ་ནི། ཡུམ་ཞི་བ་དཀར་མོ་ཞལ་
གཅིག་ཕྱག་གཉིས་མའི་བདག་བསྐྱེད་བཟླས་པ་དང་བཅས་པ་སྔོན་དུ་བཏང་ནས། སྟེགས་གྱི་ལྟེ་བའི་དབུས་སུ་བུམ་པའི་
ནང་དུ་ཆུ་དང་བུམ་རྫ་ས་ཉེར་ལྔ་སོགས་བླུགས་པའི་མཐར་མཆོད་པ་དང་གཏོར་མ་སོགས་བཀོད་པ་མཛེས་པར་བཤམས་
ལ། ངག་འདོན་འདི་ལྟར། ཨོཾ་བཛྲ་ཨ་མྲི་ཏ་྾། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨདྨ་ཀོ྅་ཧཾ། བུམ་པ་
སྟོང་བ་ཉིད་དུ་གྱུར། སྟོང་བའི་ངང་ལས་བཾ་ལས་བྱུང་བའི་རིན་པོ་ཆེའི་བུམ་པ་དཀར་བོ་ལྟོ་བ་
ཆེ་བ། མགྲིན་པ་རིང་བ། མཆུ་འཕྱང་བ་ལ་སོགས་པའི་བུམ་པའི་མཚན་ཉིད་ཐམས་ཅད་
དང་ལྡན་པར་གྱུར། ཨོཾ་ཏཥེ་ཏཔྟ་མ་ཧཱ་ཏསྟེ་སྭཱ་ཧཱ། ལྷའི་ཆུ་བོ་གངྒཱ་དང་བུམ་པའི་ཆུ་དང་དབྱེར་
མི་ཕྱེད་པར་གྱུར། བུམ་པའི་ནང་དུ་བཾ་ལས་པད་དཀར་འདབ་མ་བརྒྱད་པའི་ལྟེ་བར་ཨ་ལས་
ཟླ་བའི་དཀྱིལ་འཁོར་ཉ་གང་བའི་སྟེང་དུ། ཨོཾ་ལས་པདྨ་དཀར་བོ་ཨཾ་གྱིས་མཚན་པ་ལས་འོད་
ཟེར་འཕྲོས། དོན་གཉིས་བྱས་ཚུར་འདུས་ཡོངས་སུ་གྱུར་པ་ལས། བཅོམ་ལྡན་འདས་མ་སྣ་
ཚོགས་ཡུམ་སྐུ་མདོག་དཀར་མོ་གཞོན་ནུ་ལང་ཚོ་བཅུ་དྲུག་ལོན་པའི་ཉམས་ཅན་འཛུམ་ཞིང་
ཡིད་དུ་འོང་བ་ཞལ་གཅིག་ཕྱག་གཉིས་མ། ཕྱག་གཡས་པད་དཀར་འཛིན་པའི་མཆོག་སྦྱིན་
དང་། གཡོན་ཐུགས་ཀར་ཆོས་འཆད་ཀྱི་ཕྱག་རྒྱ་མཛད་པ། དབུ་སྐྲ་རལ་བ་ཕྱེད་བཅིངས་སུ་
བྱས་ཤིང་། ལྷག་མ་སིལ་ཁུར་བབས་པས་སྐུ་སྟོད་ཁེབས་པ། རིན་པོ་ཆེ་སྣ་ཚོགས་ལས་གྲུབ་
པའི་དབུ་རྒྱན། སྙན་རྒྱན། མགུལ་རྒྱན། ཕྱག་གདུབ། ཞབས་གདུབ། དོ་ཤལ་ལ་སོགས་
པས་བརྒྱན་པ། ལྷ་རྫས་ལས་གྲུབ་པའི་དར་གྱི་སྟོད་གཡོགས་དང་སྨད་གཡོགས་མཛེས་
པར་གསོལ་བ། ཟླ་བའི་འོད་ཀྱི་རྒྱབ་ཡོལ་ཅན། འོད་དཀར་བོ་འཕྲོ་བའི་དབུས་ན་ཞབས་
གཉིས་སེམས་དཔའི་སྐྱིལ་མོ་ཀྲུང་གིས་བཞུགས་པ། དེའི་སྤྱི་བོར་ཨོཾ་དཀར་བོ། མགྲིན་པར་
254

སྣ་ཚོགས་ཡུམ་གྱི་བུམ་ཆོག
ཨཱཿདམར་པོ། ཐུགས་ཀར་ཧཱུཾ་སྔོན་པོས་མཚན་པར་གྱུར། ཐུགས་ཀའི་ཧཱུཾ་ལས་འོད་ཟེར་འཕྲོས་
རང་བཞིན་གྱི་གནས་ནས་བསྒོམ་པ་དང་འདྲ་བའི་ཡེ་ཤེས་པ་སྤྱན་དྲངས། ཛཿཧཱུཾ་བཾ་ཧོཿ དམ་
ཚིག་པ་དང་དབྱེར་མེད་དུ་གྱུར། སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས་དབང་གི་ལྷ་
རྣམས་སྤྱན་དྲངས། ཡུམ་རྣམས་ཀྱིས། ཨོཾ་ཨཱཿཨཱུ་རཱྀ་ལཱྀ་པཉྩ་དྷཱ་ཏུ་བི་ཤྭ་དྷ་ནེ་སྭཱ་ཧཱ། ཞེས་དབང་
བསྐུར། སྐུ་གང་། དྲི་མ་དག །ཆུའི་ལྷག་མ་སྤྱི་གཙུག་ཏུ་གནས་པ་ཡོངས་སུ་གྱུར་པ་ལས་རྡོ་རྗེ་
སེམས་དཔས་དབུ་བརྒྱན་པར་གྱུར། དེ་ནས་མཆོད་པ་ནང་མཆོད་རྣམས་བླ་མེད་ལྟར་ཆོ་ག་རྒྱས་བསྡུས་གང་
རུང་གིས་བྱིན་གྱིས་བརླབས་ལ། འབུལ་ཚུལ་ནི། ཆོས་དབྱིངས་རྣམ་དག་ཡེ་ཤེས་རང་བཞིན་ལས། སྒྱུ་
མའི་རྣམས་འཕྲུལ་ལྷ་མོ་མཆོད་ཡོན་མ། བཅོམ་ལྡན་བུམ་པའི་ལྷ་ཚོགས་མཉེས་ཕྱིར་འབུལ།
རྡོ་རྗེ་མཆོད་ཡོན་མ་ཡིས་མཉེས་གྱུར་ཅིག །ཨོཾ་བི་ཤྭ་མ་དྲེ་ས་བཱ་རི་ཝཱ་ར་ཨཧཱུྃ་པྲ་ཏཱི་ཙྪ་ཧཱུྃ་སྭཱ་ཧཱ།
ཞེས་པས་རིགས་འདྲ་སྦྱར་ཏེ་ཤཔྟའི་བར་མཆོད། ཨེ་མ་མཆོད་པ་བླ་ན་མེད། །རང་བྱུང་མཆོད་པ་ཆེན་པོ་
སྟེ། །གཟུགས་ཀྱི་ལྷ་མོས་མེ་ལོང་འཛིན། །གཟུགས་ཀྱི་མཆོད་པ་སྤྱན་ལ་འབུལ། །ཨོཾ་བི་ཤྭ་མ་
དྲེ་ས་པཱ་རི་ཝཱ་ར་རཱུབ་པྲ་ཏཱི་ཙྪ་ཧཱུྃ་སྭཱ་ཧཱ། ཞེས་སོགས་ཀྱི་འདོད་ཡོན་ལྔ་ཕུལ་ལ། ཨོཾ་བི་ཤྭ་མ་དྲེ་ས་ཁཱ་རི་ཝཱ་
ར་ཨོཾ་ཨཱཿཧཱུྃ་གིས་ནང་མཆོད་ཕུལ། རྒྱལ་ཀུན་དགྱེས་པ་བསྐྱེད་མཛད་རྒྱལ་བའི་ཡུམ། །དྲན་པ་ཙམ་
གྱིས་ནད་རིགས་སྤྱི་དང་ནི། །ཁྱད་པར་འབྲུམ་ནད་སེལ་བའི་སྐྱབས་གཅིག་པུ། །བཅོམ་ལྡན་
སྣ་ཚོགས་ཡུམ་ལ་ཕྱག་འཚལ་བསྟོད། །ཅེས་པས་བསྟོད། དེ་ནས་བཟླས་པ་བྱ་བ་ནི། བུམ་པའི་ནང་
གི་བཅོམ་ལྡན་འདས་མའི་ཐུགས་ཀར་ཟླ་བའི་དཀྱིལ་འཁོར་གྱི་དབུས་སུ་ཨོཾ་ཡིག་གི་མཐར་
སྔགས་འཕྲེང་གིས་བསྐོར་བ་ལས་འོད་ཟེར་འཕྲོ་བར་གྱུར། རང་གི་ཐུགས་ཀའི་སྔགས་འཕྲེང་
ལས་འོད་ཟེར་འཕྲོས། གཟུངས་ཐག་ལ་འཁྲིལ་ཏེ་སོང་ནས་བུམ་པའི་ལྷའི་ཐུགས་རྒྱུད་བསྐུལ་
བས་སྔགས་འཕྲེང་ལས་བདུད་རྩིའི་རྒྱུན་བབ་པས། བུམ་པ་ཡོངས་སུ་གང་བར་གྱུར་པར་བསམ་
ལ། ༀ་བི་ཤྭ་མ་དྲྀ་ཧཱུྃ་ཧཱུྃ་ཕཊ། ཅེས་སྨྲ་བཅད་བྱས་ནས། ཐུན་རེ་ལ། སྟོང་དང་ཁྲི་ལ་སོགས་པ་བཟླས་ཏེ་ཐུན་
མཐར་ཡིག་བརྒྱས་ལྷག་ཆད་བསྐངས་ཏེ། གཏོར་མ་ནང་མཆོད་ལྟར་རྒྱས་པ་འམ། བསྡུ་ན། ཨོཾ་ཨཱཿཧཱུྃ་ལན་གསུམ་
གྱིས་བརླབས་ལ། བུམ་པའི་ལྷའི་ལྗགས་འོད་ཟེར་གྱི་སྤུ་གྲུའི་རྣམ་པར་བརྐྱངས་ཏེ་གཏོར་མའི་
255

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
བཅུད་ཐམས་ཅད་དྲངས་ཤིང་གསོལ་བས་ཚིམ་པར་གྱུར། ཨོཾ་བི་ཤྭ་མ་དྲེ་ས་བཱ་རི་ཝཱ་ར་ཨི་དམ་
པ་ལཾ་ཏ་ཁ་ཁ་ཁཱ་ཧི་ཁཱ་ཧི། ཞེས་པ་ལན་གསུམ་མམ་བདུན་གྱིས་ཕུལ། ཨགྷཾ་སོགས་ཀྱིས་མཆོད། བསྟོད་པས་
བསྟོད་ཅིང་། ཁྱེད་ལ་བསྟོད་ཅིང་གསོལ་བ་བཏབ་པའི་མཐུས། །ཞེས་འདོད་དོན་གྱི་གསོལ་ཁ་བཏབ།
བུམ་པའི་ལྷ་འོད་དུ་ཞུ་ནས་བུམ་ཆུའི་རང་བཞིན་དུ་གྱུར། ཞེས་བརྗོད། དེ་ནས་བུམ་ཆུ་དངོས་གྲུབ་དུ་
དམིགས་ནས་འཐུང་ཞིང་། ཆུའི་རྒྱུན་མ་བཅད་[པར་]ཆོ་ག་གོང་ལྟར་བསྒྲུབ་པ་ལ་རྒྱུན་དུ་བསྟེན་ནོ། །ཞེས་འབྲུམ་ནད་
སེལ་བའི་བདུད་རྩིའི་བུམ་བཟང་ཞེས་བྱ་བ་འདི་ནི་དད་ལྡན་དུ་མ་ཞིག་གིས་བསྐུལ་བའི་ངོར་རི་ཁྲོད་ཀྱི་མིང་ཙམ་འཛིན་
པའི་བཀའ་བཅུའི་མིང་ཅན་འཕྲིན་ལས་རབ་བརྟན་གྱིས་ཆུ་ཕོ་སྟག་གི་ལོའི་ཧོར་ཟླ་ལྔ་བའི་མར་ངོའི་ཚེས་བཅུའི་ཉིན།
གཟའ་སྐར་གྱི་འཕྲོད་སྦྱོར་བཟང་བོ་ལ་དགེ་བར་སྦྱར་བ་འདིས་ཕན་བདེ་བླ་ན་མེད་པ་འབྱུང་བའི་རྒྱུར་གྱུར་ཅིག །
སརྦ་མངྒ་ལཾ། །
256

སྣ་ཚོགས་ཡུམ་གྱི་བུམ་ཆོག..